1964A1229 — BG — 01.05.2004 — 001.001

Този документ е средство за документиране и не обвързва институциите

Изменен с

(*) Настоящият акт никога не е публикуван на български език.

▼B

СПОРАЗУМЕНИЕ

за асоцииране между ►M8 Европейската общност ◄ и Турция

(64/733/ЕИО)

СЪДЪРЖАНИЕ ТЕКСТ НА СПОРАЗУМЕНИЕТО Преамбюл Дял I: Принципи Дял II: Прилагане на преходния период Глава 1: Митнически съюз Глава 2: Селско стопанство Глава 3: Други разпоредби от икономически характер Дял III: Общи и заключителни разпоредби ПРОТОКОЛИ Протокол № 1: Временен протокол Протокол № 2: Финансов протокол

ПРЕАМБЮЛ Негово Величество Кралят на Белгия, Президентът на Федерална република Германия, Президентът на Френската република, Президентът на Италианската република, Нейно Кралско Височество великата херцогиня на Люксембург, Нейно Величество Кралицата на Нидерландия, и Съветът на ►M8 Европейската общност ◄ , от една страна, и Президентът на Република Турция, от друга страна, решени да установят още по-тесни връзки между турския народ и народите, обединени в ►M8 Европейската общност ◄ ; решени да осигурят постоянно подобряване на условията на живот в Турция и в ►M8 Европейската общност ◄ по пътя на ускорен икономически напредък и чрез хармонично разширяване на търговския обмен, както и да намалят разликата в развитието на икономиките на Турция и на държавите-членки на ►M8 Европейската общност ◄ ; като вземат под внимание особените проблеми, които поставя развитието на турската икономика и необходимостта от отпускане на икономическа помощ на Турция за определен период от време; като признават, че подкрепата от страна на ►M8 Европейската общност ◄ на усилията на турския народ за подобряване на неговия жизнен стандарт ще улесни впоследствие присъединяването на Турция към ►M8 Европейската общност ◄ ; решени да укрепят запазването на мира и свободата чрез общото преследване на идеала, който вдъхнови Договора за създаване на ►M8 Европейската общност ◄ , решиха да сключат Споразумение за асоцииране между ◄ и Турция, в съответствие с член 238 от Договора за създаване на ◄ , и определиха за тази цел в качеството им на упълномощени представители: решиха да сключат Споразумение за асоцииране между ►M8 Европейската общности Турция, в съответствие с член 238 от Договора за създаване на ►M8 Европейската общност, и определиха за тази цел в качеството им на упълномощени представители: НА НЕГОВО ВЕЛИЧЕСТВО КРАЛЯ НА БЕЛГИЯ: Г-н Paul-Henri SPAAK, заместник министър-председател и министър на външните работи НА ПРЕЗИДЕНТА НА ФЕДЕРАЛНА РЕПУБЛИКА ГЕРМАНИЯ: Г-н Gerhard SCHRÖDER, министър на външните работи НА ПРЕЗИДЕНТА НА ФРЕНСКАТА РЕПУБЛИКА: Г-н Maurice COUVE de MURVILLE, министър на външните работи НА ПРЕЗИДЕНТА НА ИТАЛИАНСКАТА РЕПУБЛИКА: Г-н Emilio COLOMBO, министър на финансите НА НЕЙНО КРАЛСКО ВИСОЧЕСТВО ВЕЛИКАТА ХЕРЦОГИНЯ НА ЛЮКСЕМБУРГ: Г-н Eugène SCHAUS, зам. министър-председател и министър на външните работи НА НЕЙНО ВЕЛИЧЕСТВО КРАЛИЦАТА НА НИДЕРЛАНДИЯ: Г-н Joseph M.A.H. LUNS, министър на външните работи НА СЪВЕТА НА ►M8 Европейската общност ◄ : Г-н Joseph M.A.H. LUNS, действащ президент на Съвета на ►M8 Европейската общност ◄ и министър на външните работи на Нидерландия НА ПРЕЗИДЕНТА НА РЕПУБЛИКА ТУРЦИЯ: Г-н Feridum Cemal ERKIN, министър на външните работи които, след като размениха пълномощните си документи, признати за валидни и съответстващи на изискванията, които, след като размениха пълномощните си документи, признати за валидни и съответстващи на изискванията, СЕ СПОРАЗУМЯХА ЗА СЛЕДНОТО:

ДЯЛ I

ПРИНЦИПИ

Член 1

С настоящото споразумение се установява асоцииране между ►M8 Европейската общност ◄ и Турция.

Член 2

1. Споразумението има за цел да подпомага постоянното и балансирано укрепване на търговските и икономическите отношения между страните, като взема изцяло под внимание необходимостта от осигуряване на ускорено развитие на икономиката на Турция, повишаване на нивото на заетостта и подобряване на условията на живот на турския народ.

2. За осъществяването на посочените в предходния параграф цели, се предвижда постепенно установяване на митнически съюз при условията и правилата, посочени в членове 3, 4 и 5.

3. Асоциирането включва:

а) подготвителен период;

б) преходен период;

в) заключителен период.

Член 3

1. По време на подготвителния период Турция укрепва своята икономика с помощта на ►M8 Европейската общност ◄ , с цел да може да поеме задълженията, предвидени за изпълнение по време на преходния и на заключителния период.

Правилата за прилагане, свързани с този подготвителен период, и по-специално с помощта на ►M8 Европейската общност ◄ , са определени във Временния протокол и във Финансовия протокол, които са приложени към споразумението.

2. Подготвителният период е с продължителност от пет години, освен когато се удължава според правилата, предвидени във Временния протокол.

Преминаването към преходния период се извършва според начините и правилата, предвидени в член 1 от Временния протокол.

Член 4

1. По време на преходния период договарящите се страни въз основа на взаимни и балансирани задължения, трябва да осигуряват:

— постепенното въвеждане на митнически съюз между Турция и ►M8 Европейската общност ◄ :

— сближаването на икономическата политика на Турция с тази на ►M8 Европейската общност ◄ с цел осигуряване на правилното функциониране на асоциирането, както и развитието на общите дейности, които са необходими за постигането на тази цел.

2. Продължителността на този период не може да надхвърля дванадесет години, с възможност за допускане на изключения, които могат да бъдат предвидени при взаимно съгласие. Тези изключения не трябва да създават пречка за приключването в разумни срокове на установяването на митническия съюз.

Член 5

Заключителният период се основава на митническия съюз и включва засилване на координацията на икономическата политика на договарящите се страни.

Член 6

С цел осигуряване прилагането и постепенното развитие на режима на асоцииране, договарящите се страни се срещат в рамките на Съвет по асоциирането, който действа в границите на правомощията, които са му предоставени от споразумението.

Член 7

Договарящите се страни вземат всички мерки с общ или специален характер, свързани с осигуряване изпълнението на задълженията, произтичащи от споразумението.

Те се въздържат от всякакви мерки, които могат да поставят под заплаха осъществяването на целите на споразумението.

ДЯЛ II

ПРИЛАГАНЕ НА ПРЕХОДНИЯ ПЕРИОД

Член 8

За осъществяването на целите, посочени в член 4, Съветът по асоцииране определя преди началото на преходния период и съгласно процедурата, предвидена в член 1 от Временния протокол, условията, начините и темпото на прилагане на разпоредбите, свързани с областите, описани в Договора за създаване на ►M8 Европейската общност ◄ , които трябва да бъдат взети под внимание, и по-специално тези, които са посочени в настоящия дял, както и всяка защитна клауза, която би се оказала полезна.

Член 9

Договарящите се страни приемат, че в областта на прилагане на споразумението, и без да се нарушават специалните разпоредби, които биха могли да бъдат приети по силата на член 8, всяка дискриминация, свързана с национална принадлежност, е забранена съгласно принципа, посочен в член 7 от Договора за създаване на ►M8 Европейската общност ◄ .

Глава 1

Митнически съюз

Член 10

1. Митническият съюз, предвиден в член 2, параграф 2 от споразумението, обхваща цялостния стокообмен.

2. Митническият съюз включва:

— забраната за прилагане между държавите-членки на ►M8 Европейската общност ◄ и Турция, както при внос, така и при износ, на митни сборове и такси с подобен характер, на количествени ограничения, както и на всякакви други мерки с този ефект, имащи за цел да осигурят защита на националното производство, която е в противоречие с целите на споразумението;

— в отношенията на Турция с трети страни, приемането на общата митническа тарифа на ►M8 Европейската общност ◄ , както и сближаване с другите нормативни уредби, прилагани в ►M8 Европейската общност ◄ по отношение на външната търговия.

Глава 2

Селско стопанство

Член 11

1. Режимът на асоцииране обхваща селското стопанство и търговския обмен на селскостопански продукти съгласно специални правила, които са съобразени с общата селскостопанска политика на ►M8 Европейската общност ◄ .

2. Под селскостопански продукти се имат предвид продуктите, изброени в списъка в приложение II към Договора за създаване на ►M8 Европейската общност ◄ , така както този списък е актуализиран по силата на разпоредбите на член 38, параграф 3 от горепосочения договор.

Глава 3

Други разпоредби от икономически характер

Член 12

Договарящите се страни се споразумяват да се ръководят от членове 48, 49 и 50 от Договора за създаване на ►M8 Европейската общност ◄ , за да се осъществи поетапно свободното движение на работници между тях.

Член 13

Договарящите се страни се споразумяват да се ръководят от членове 52—56 включително и член 58 от Договора за създаване на ►M8 Европейската общност ◄ , за да се премахнат ограниченията които съществуват между тях относно свободата на установяване.

Член 14

Договарящите се страни се споразумяват да се ръководят от членове 55, 56 и членове 58—65 включително от Договора за създаване на ►M8 Европейската общност ◄ , за да се премахнат ограниченията, които съществуват между тях относно свободното предоставяне на услуги.

Член 15

Условията и начините за включването на Турция към разпоредбите на Договора за създаване на ►M8 Европейската общност ◄ и актовете, които са приети при прилагане на тези разпоредби относно транспортните дейности, се установяват, като се вземе под внимание географското положение на Турция.

Член 16

Договарящите се страни приемат, че принципите, посочени в разпоредбите относно конкуренцията, данъчната система и сближаването на законодателствата, които се съдържат в дял I от част III от Договора за създаване на ►M8 Европейската общност ◄ , трябва да се направят приложими в техните отношения на асоциирани партньори.

Член 17

Всяка държава, която е страна по споразумението провежда необходимата икономическа политика за осигуряване на равновесието на своя общ платежен баланс и за поддържане на доверието в своята валута, като същевременно осигурява непрекъснат и балансиран растеж на своята икономика при стабилност на ценовите нива.

Тя провежда политика съобразена с конюнктурата, и по-специално финансовата и паричната политика, необходими за достигането на тези цели.

Член 18

Всяка държава, която е страна по споразумението прилага политика по отношение на валутните курсове, която позволява да се осигури осъществяването на целите на асоциирането.

Член 19

Държавите-членки на ►M8 Европейската общност ◄ и Турция разрешават извършването, във валутата на страната в която живее кредиторът или бенефициерите, на плащания или парични преводи, свързани с обмена на стоки, услуги и капитали, както и на трансфера на капитали и на заплати, в зависимост от това доколко движението на стоките, услугите, капиталите и лицата е свободно между тях при прилагане на разпоредбите на споразумението.

Член 20

Договарящите се страни се консултират с цел да се улесни движението на капитали между държавите-членки на ►M8 Европейската общност ◄ и Турция, които спомагат за осъществяването на целите на споразумението.

Те се стремят да открият всички начини, които спомагат за инвестирането в Турция на капитали, произхождащи от страните от ►M8 Европейската общност ◄ , които биха могли да допринесат за развитието на турската икономика.

Гражданите на всяка от държавите-членки ползват всички предимства, които Турция предоставя на друга държава-членка или на трета страна, по-специално по отношение на валутния обмен и данъчната политика при третирането на чуждестранните капитали.

Член 21

Договарящите се страни се споразумяват да установят процедура за консултации, за да се улесни координирането на техните търговски политики по отношение на трети страни и спазването на техните взаимни интереси в тази област, между другото и в случай на по-нататъшно присъединяване или асоцииране на трети страни към ►M8 Европейската общност ◄ .

ДЯЛ III

ОБЩИ И ЗАКЛЮЧИТЕЛНИ РАЗПОРЕДБИ

Член 22

1. За осъществяването на целите, определени в споразумението и в случаите, предвидени в него, Съветът по асоцииране разполага с правомощия за вземане на решения. Всяка от двете страни е длъжна да вземе мерките, които изпълнението на взетите решения налага. Съветът по асоцииране може също така да прави полезни препоръки.

2. Съветът по асоцииране извършва периодично преглед на резултатите от режима на асоцииране, като има предвид целите на споразумението. Въпреки това през подготвителния период тези прегледи се ограничават до размяна на мнения.

3. От самото начало на преходния период, Съветът по асоцииране взема съответните решения, в случай че дадена обща дейност на договарящите се страни се окаже необходима, за да се постигне, при прилагането на режима на асоцииране, една от целите на споразумението, когато се окаже, че в него не са предвидени необходимите правомощия за осъществяване на тази цел.

Член 23

Съветът по асоцииране е съставен, от една страна, от членове на правителствата на държавите-членки, на Съвета и на Комисията на ►M8 Европейската общност ◄ , и от друга страна — от членове на турското правителство.

Членовете на Съвета по асоцииране могат да бъдат представени от други лица при спазване на условията, които ще бъдат предвидени във вътрешния му правилник.

Съветът по асоцииране взема решения с единодушие.

Член 24

Председателството на Съвета по асоцииране се упражнява на ротационен принцип за период от шест месеца от представител на ►M8 Европейската общност ◄ и на Турция. Продължителността на първия тур на председателството може да бъде скъсена с решение на Съвета по асоцииране.

Съветът по асоцииране приема свой вътрешен правилник.

Той може да реши да създаде всеки вид комитет, който да му помага при изпълнението на неговите задачи, и по-специално комитет, който би осигурил приемствеността при сътрудничеството, необходимо за доброто действие на споразумението.

Съветът по асоцииране определя задачите и правомощията на тези комитети.

Член 25

1. Всяка договаряща се страна може да сезира Съвета по асоцииране за всеки спорен въпрос, свързан с прилагането или тълкуването на споразумението, и който засяга ►M8 Европейската общност ◄ , дадена държава-членка на ►M8 Европейската общност ◄ или Турция.

2. Съветът по асоцииране може, с гласуване на решение, да разреши спора; той може също така да реши да внесе спора за разглеждане в Съда на Европейските общности или във всяка друга съществуваща правосъдна инстанция.

3. Всяка страна е длъжна да вземе мерките, които изпълнението на решението или на присъдата налагат.

4. Съветът по асоцииране определя, съгласно член 8 от споразумението, начините на провеждане на арбитражна процедура или на всяка друга правосъдна процедура, до която договарящите се страни могат да прибегнат през преходния и заключителния период на споразумението, в случай че спорът не е могъл да бъде уреден съгласно параграф 2 от настоящия член.

Член 26

Разпоредбите на настоящото споразумение не се прилагат за продуктите от областта на дейност на Европейската общност за въглища и стомана.

Член 27

Съветът по асоцииране взема всички необходими мерки за улесняване на сътрудничеството и на контактите между Европейската парламентарна асамблея, Икономическия и социален комитет и другите органи на ►M8 Европейската общност ◄ , от една страна, и турския парламент и съответните органи на Турция, от друга страна.

Въпреки това през подготвителния период тези контакти се ограничават до отношения между Европейската парламентарна асамблея и турския парламент.

Член 28

Когато резултатът от действието на споразумението позволи да се разгледа цялостното приемане от страна на Турция на задълженията, произтичащи от Договора за създаване на ►M8 Европейската общност ◄ , договарящите се страни разглеждат възможността за присъединяване на Турция към ►M8 Европейската общност ◄ .

▼M8

Член 29

Настоящото споразумение се прилага на територията, по отношение на която се прилага Договорът за създаване на Европейската общност, като се спазват условията, формулирани в посочения договор, както и на територията на Република Турция.

▼B

Член 30

Протоколите, които договарящите се страни са се договорили да приложат към споразумението, представляват неделима част от него.

Член 31

Споразумението се ратифицира от подписалите го държави-членки съгласно съответните им конституционни правила и се счита, че сключването е валидно за ►M8 Европейската общност ◄ , след решение на Съвета, взето в съответствие с разпоредбите на Договора за създаване на ►M8 Европейската общност ◄ , и след неговото нотифициране до страните по споразумението.

Посочените по-горе ратификационни инструменти и актът за нотификация на сключването се разменят в Брюксел.

Член 32

Споразумението влиза в сила на първия ден от втория месец след датата на размяна на упоменатите в член 31 ратификационни инструменти.

Член 33

Споразумението е съставено в два екземпляра на италиански, немски, нидерландски, френски и турски език, като текстовете на всички тези езици са еднакво автентични.

ПРОТОКОЛ № 1

Временен протокол

ДОГОВАРЯЩИТЕ СЕ СТРАНИ, като осъзнават значението за турската икономика, особено през подготвителния период, на износа на тютюн, стафиди, сушени смокини и лешници, като желаят да приемат временния протокол, предвиден в член 3 от споразумението за асоцииране, СЕ СПОРАЗУМЯХА ЗА СЛЕДНОТО:

Член 1

1. Четири години след влизането в сила на споразумението Съветът по асоцииране, като има предвид икономическото положение на Турция, разглежда въпроса дали тя може да приеме под форма на допълнителен протокол разпоредбите относно условията, начините и темпото на осъществяване на преходния период, посочен в член 4 от споразумението.

Допълнителният протокол се подписва от договарящите се страни и влиза в сила след извършването на необходимите конституционни процедури от всяка една от тях.

2. Ако в края на петата година допълнителният протокол не е могъл да бъде приет, предвидената процедура в параграф 1 се възобновява след период от време, който се определя от Съвета по асоцииране, и който не може да надвишава три години.

3. Разпоредбите на настоящия протокол се прилагат до влизането в сила на допълнителния протокол и най-късно до края на втората година.

Въпреки това в случай че допълнителният протокол е бил приет, но не е могъл да влезе в сила в края на втората година, действието на временния протокол се удължава за период от максимум една година.

В случай, когато в края на деветата година допълнителният протокол не е могъл да бъде приет, Съветът по асоцииране решава какъв ще бъде по-нататъшният режим на подготвителния период, прилаган след края на десетата година.

Член 2

След влизането в сила на настоящия протокол държавите-членки на ►M8 Европейската общност ◄ предоставят за своя внос, който е с произход или пристига от Турция, следните годишни тарифни квоти:

a) 24.01 — Суров или необработен тютюн; отпадъци от тютюн



Белгийско-люксембургски икономически съюз: 1 250 тона Федерална република Германия: 6 600 тона Франция: 2 550 тона Италия: 1 500 тона Нидерландия: 600 тона В рамките на тези тарифни квоти всяка държава-членка прилага мито, което е равностойно на това, което прилага при внос на същите продукти в рамките на споразумението за асоцииране, подписано от ►M8 Европейската общност ◄ на 9 юли 1961 г.

б) ex 08.04 — Стафиди (в опаковки с тегло 15 kg или по-малко)



Белгийско-люксембургски икономически съюз: 3 250 тона Федерална република Германия: 9 750 тона Франция: 2 800 тона Италия: 7 700 тона Нидерландия: 6 500 тона В рамките на тези тарифни квоти всяка държава-членка прилага мито, което е равностойно на това, което прилага при внос на същите продукти в рамките на споразумението за асоцииране, подписано от ►M8 Европейската общност ◄ на 9 юли 1961 г.

в) ex 08.03 — Сушени смокини (в опаковки с тегло 15 kg или по-малко)



Белгийско-люксембургски икономически съюз: 840 тона Федерална република Германия: 5 000 тона Франция: 7 000 тона Нидерландия: 160 тона В рамките на тези тарифни квоти всяка държава-членка до момента на окончателното сближаване на националните мита на държавите-членки на ►M8 Европейската общност ◄ , спрямо общата митническа тарифа за сушените смокини, прилага мито, което е равно на базисното мито по смисъла на член 14, параграф 1 от Договора за създаване на ►M8 Европейската общност ◄ , намалено с половината от намаленията, които държавите-членки си предоставят помежду си. В случай че разпоредбите на временния протокол са все още в сила в момента на финалното сближаване на националните мита на държавите-членки на ►M8 Европейската общност ◄ спрямо общата митническа тарифа за сушените смокини, ►M8 Европейската общност ◄ взема необходимите тарифни мерки, за да запази за Турция такива търговски предимства, които да са равни на предимствата, осигурени за нея по силата на предходната алинея, като се вземат под внимание разпоредбите на член 3.

г) ex 08.05 — Плодове с черупки, пресни или сушени, дори без черупки или обелени: лешници



Белгийско-люксембургски икономически съюз: 540 тона Федерална република Германия: 14 500 тона Франция: 1 250 тона Нидерландия: 710 тона В рамките на тази тарифна квота всяка държава-членка на ►M8 Европейската общност ◄ прилага мито в размер на 2,5 % от стойността (ad valorem). Освен това държавите-членки на ►M8 Европейската общност ◄ , прилагат спрямо този продукт, от момента на влизане в сила на споразумението, пълно премахване на митата между държавите на ►M8 Европейската общност ◄ и пълно прилагане на общата митническа тарифа.

Член 3

Със започването на периода на окончателното сближаване на националните мита на държавите-членки на ►M8 Европейската общност ◄ , по отношение на общата митническа тарифа за продуктите, посочени в член 2, ►M8 Европейската общност ◄ предоставя всяка година в полза на Турция тарифни квоти, чийто обем се равнява на сумата от националните квоти, предоставени ѝ към тази дата. Тази процедура се прилага, без да се нарушават решенията, които биха могли да бъдат взети от Съвета по асоцииране по силата на член 4 за следващата календарна година.

Въпреки това относно лешниците тази процедура се прилага само когато съгласуването на националните мита на държавите-членки на ►M8 Европейската общност ◄ спрямо общата митническа тарифа е извършено по отношение и на трите останали продукта.

Член 4

След втората година, която следва влизането в сила на споразумението, Съветът по асоцииране може да реши да увеличи обема на тарифните квоти, посочени в членове 2 и 3. Освен ако Съветът по асоцииране не приеме решение с противоположен смисъл, тези увеличения се възприемат като редовни. Всяко увеличение влиза в сила в началото на следващата календарна година.

Член 5

Когато датата на влизането в сила на споразумението не съвпада с началото на календарната година, държавите-членки на ►M8 Европейската общност ◄ предоставят за периода от датата на влизането в сила на споразумението до началото на следващата календарна година тарифни квоти в размер, който съответства на една дванадесета част от количествата, посочени в член 2 за всеки месец, който изтича от датата на влизане в сила на споразумението до началото на следващата календарна година.

Въпреки това след влизането в сила на споразумението Съветът по асоцииране може да реши да увеличи обема на тарифните квоти, които са резултат от прилагането на предходната алинея, за да може да се вземе предвид сезонният характер на износа на съответните продукти.

Член 6

В края на третата година от влизането в сила на споразумението Съветът по асоцииране може да вземе решение за прилагане на мерки, които да подпомагат пласирането на пазара на ►M8 Европейската общност ◄ на продукти, които са различни от посочените в член 2.

Член 7

След започване на прилагането на общата земеделска политика по отношение на тютюна, лешниците или сушените смокини ►M8 Европейската общност ◄ взема мерките, които евентуално са необходими, като има предвид режима, определен за тази обща земеделска политика, за да запази за Турция възможности за износ, които да бъдат равностойни на тези, които ѝ се осигуряват по силата на настоящия протокол.

Член 8

Когато ►M8 Европейската общност ◄ предоставя тарифни квоти за продуктите, посочени в член 2 от настоящия протокол, по отношение на размера на митните сборове, прилагани в рамките на тези тарифни квоти, Турция няма да бъде третирана като по-необлагодетелствана държава, която не е страна по споразумението.

Член 9

Турция се стреми да разшири до всички държави-членки на ►M8 Европейската общност ◄ възможността за използване на най-благоприятния режим, който тя прилага спрямо една или няколко от тях.

Член 10

Всяка договаряща се страна може да сезира Съвета по асоцииране още в подготвителния период за всички трудности, свързани с правото на установяване, предоставянето на услуги, транспорта и конкуренцията. При необходимост Съветът по асоцииране има право да отправи към договарящите се страни всички полезни препоръки за отстраняване на тези трудности.

Член 11

Текстът на настоящият протокол се прилага към споразумението.

ПРОТОКОЛ № 2

Финансов протокол

ДОГОВАРЯЩИТЕ СЕ СТРАНИ, като имат желание да подпомогнат ускореното развитие на турската икономика, с цел да улеснят изпълнението на целите на Споразумението за асоцииране, СЕ СПОРАЗУМЯХА ЗА СЛЕДНОТО:

Член 1

Исканията за финансиране на проекти за инвестиции, които да спомогнат за нарастване на производителността на турската икономика, да способстват за осъществяването на целите на споразумението и които се вписват в рамките на турския план за развитие, могат да бъдат представени от турската държава и предприятия пред Европейската инвестиционна банка, която ги информира за резултата от техните искания.

Член 2

Исканията, които са получили одобрение, се финансират чрез заеми. Общият размер на тези заеми може да достигне 175 милиона разчетни единици и може да бъде отпуснат в течение на пет години след влизането в сила на споразумението.

Член 3

Исканията за финансиране, когато постъпват от турски предприятия, могат да получат положителен отговор само със съгласието на турското правителство.

Член 4

1. Заемите се отпускат въз основа на икономическите характеристики на проектите, за финансирането на които те са определени.

2. Заемите, които по-специално са свързани с инвестиции с дифузна възвръщаемост или с отдалечена възвръщаемост, могат да бъдат обвързани със специални условия, като например намалени лихвени проценти, удължени срокове на изплащане, гратисни периоди и при необходимост с други специални правила за изплащане, които могат да улеснят Турция при обслужването на тези заеми.

3. Когато определен заем се разрешава на предприятие или на общност, които не представляват турската държава, той се отпуска при положение че бъде гарантиран от турската държава.

Член 5

1. Банката може да наложи отпускането на заеми да зависи от провеждането на тръжни процедури или процедури по набиране на оферти. Участието в тези тръжни процедури или процедури по набиране на оферти е отворено, при условията на равна конкуренция, за всички физически и юридически лица, които са граждани на Турция и на държавите-членки на ►M8 Европейската общност ◄ .

2. Заемите могат да бъдат използвани за покриване на разходите по внос, както и за вътрешни разходи, необходими за реализирането на одобренитe инвестиционни проекти.

3. Банката следи използването на фондовете да става по най-рационален начин и в съответствие с целите на споразумението.

Член 6

Турция се задължава да позволява на длъжниците, които са бенефициери по тези заеми, да закупуват необходимата валута за изплащането на главницата и лихвите по тях.

Член 7

Помощите, оказвани в рамките на настоящия протокол за осъществяване на някои проекти, могат бъдат под формата на участие във финансирания, в които по-специално биха могли да се включат трети държави, международни финансови институции или органи и институции за кредитиране и за развитие на Турция или на държавите-членки на ►M8 Европейската общност ◄ .

Член 8

Оказваната помощ за икономическото и социалното развитие на Турция при условията, посочени в споразумението и в настоящия протокол, представлява усилие, което допълва дейностите в тази област, осъществявани от турската държава.

Член 9

Настоящият протокол се прилага към споразумението.

В ДОКАЗАТЕЛСТВО ЗА КОЕТО долуподписаните пълномощни представители поставиха своите подписи под настоящото споразумение.

Съставено в Анкара на дванадесети септември хиляда деветстотин шестдесет и трета година.

Pour Sa Majesté le Roi des Belges,Voor Zijne Majesteit de Koning der Belgen,

Paul-Henri SPAAK

Für den Präsidenten der Bundesrepublik Deutschland,

Gerhard SCHRÖDER

Pour le Président de la République française,

Maurice COUVE de MURVILLE

Per il Presidente della Repubblica italiana,

Emilio COLOMBO

Pour Son Altesse Royale la Grande-Duchesse de Luxembourg,

Eugène SCHAUS

Voor Hare Majesteit de Koningin der Nederlanden,

Joseph M.A.H. LUNS

Im Namen des Rates der ►M8 Europäischen Gemeinschaft ◄ ,

Pour le Conseil de la ►M8 Communauté européenne ◄ ,

Per il Consiglio della ►M8 Comunità europea ◄ ,

Voor de Raad der ►M8 Europese Gemeenschap ◄ ,

Joseph M.A.H. LUNS

Türkiye Cumhurbaskani adina,

Feridun Cemal ERKIN

▼M1

ДОПЪЛНИТЕЛЕН ПРОТОКОЛ

ПРЕАМБЮЛ НЕГОВО ВЕЛИЧЕСТВО КРАЛЯТ НА БЕЛГИЯ, ПРЕЗИДЕНТЪТ НА ФЕДЕРАЛНА РЕПУБЛИКА ГЕРМАНИЯ, ПРЕЗИДЕНТЪТ НА ФРЕНСКАТА РЕПУБЛИКА, ПРЕЗИДЕНТЪТ НА ИТАЛИАНСКАТА РЕПУБЛИКА, НЕГОВО КРАЛСКО ВИСОЧЕСТВО ВЕЛИКИЯТ ХЕРЦОГ НА ЛЮКСЕМБУРГ, НЕЙНО ВЕЛИЧЕСТВО КРАЛИЦАТА НА НИДЕРЛАНДИЯ, и СЪВЕТЪТ НА ЕВРОПЕЙСКИТЕ ОБЩНОСТИ, от една страна, и ПРЕЗИДЕНТЪТ НА РЕПУБЛИКА ТУРЦИЯ, от друга страна, КАТО ИМАТ ПРЕДВИД, че Споразумението за асоцииране между ►M8 Европейската общност ◄ и Турция предвижда, че след подготвителния период на асоциирането следва преходен период, КАТО ПРИЗНАВАТ, че в съответствие с целите на споразумението за асоцииране подготвителният период е спомогнал в голяма степен за укрепването на икономическите връзки по принцип, и по-специално за разширяването на взаимния търговски обмен между ►M8 Европейската общност ◄ и Турция, УБЕДЕНИ, че условията за преминаване от подготвителния към преходния период са налице, РЕШЕНИ да приемат, под формата на допълнителен протокол, разпоредбите относно условията, правилата и графика за осъществяване на горепосочения преходен период, КАТО ИМАТ ПРЕДВИД, че по време на преходния период договарящите страни въз основа на взаимни и балансирани задължения трябва да осигуряват постепенното въвеждане на митнически съюз между Турция и ►M8 Европейската общност ◄ , както и сближаването на икономическата политика на Турция с тази на ►M8 Европейската общност ◄ с цел осигуряване на правилното функциониране на Споразумението за асоцииране, както и развиването на съвместни дейности, които са необходими за постигането на тази цел, ОПРЕДЕЛИХА за свои пълномощни представители: ОПРЕДЕЛИХА за свои пълномощни представители: НЕГОВО ВЕЛИЧЕСТВО КРАЛЯ НА БЕЛГИЯ: Pierre HARMEL, Министър на външните работи; ПРЕЗИДЕНТА НА ФЕДЕРАЛНА РЕПУБЛИКА ГЕРМАНИЯ: Walter SCHEEL, Министър на външните работи; ПРЕЗИДЕНТА НА ФРЕНСКАТА РЕПУБЛИКА: Maurice SCHUMANN, Министър на външните работи; ПРЕЗИДЕНТА НА ИТАЛИАНСКАТА РЕПУБЛИКА: Mario PEDINI, Заместникдържавен секретар по външните работи; НЕГОВО КРАЛСКО ВИСОЧЕСТВО ВЕЛИКИЯ ХЕРЦОГ НА ЛЮКСЕМБУРГ: Gaston THORN, Министър на външните работи; НЕЙНО ВЕЛИЧЕСТВО КРАЛИЦАТА НА ХОЛАНДИЯ: J.M.A.H. LUNS, Министър на външните работи; СЪВЕТА НА ЕВРОПЕЙСКИТЕ ОБЩНОСТИ: Walter SCHEEL, Действащ председател на Съвета на Европейските общности; Franco Maria MALFATTI, Председател на Комисията на Европейските общности; ПРЕЗИДЕНТА НА РЕПУБЛИКА ТУРЦИЯ: Ihsan Sabri ÇAGLAYANGÍL, Министър на външните работи; КОИТО, след като си размениха установените за валидни и съставени в надлежна форма пълномощия, КОИТО, след като си размениха установените за валидни и съставени в надлежна форма пълномощия, СЕ ДОГОВОРИХА да приложат следните разпоредби към Споразумението за асоцииране:

Член 1

С настоящия протокол се приемат условията, правилата и графикът за прилагане на преходния период, визиран в член 4 от Споразумението за асоцииране между ►M8 Европейската общност ◄ и Турция.

ДЯЛ I

СВОБОДНО ДВИЖЕНИЕ НА СТОКИ

Член 2

1. Разпоредбите на глава I, раздел I и на глава II от настоящия дял се прилагат спрямо:

а) стоките, произведени в ►M8 Европейската общност ◄ или в Турция, включително тези, които са получени напълно или частично от материали с произход от трети държави, които се намират в режим на свободно движение в ►M8 Европейската общност ◄ или в Турция;

б) стоките с произход от трети държави, които се намират в режим на свободно движение в ►M8 Европейската общност ◄ или в Турция.

2. Като стоки в режим на свободно движение в ►M8 Европейската общност ◄ или в Турция се считат стоките с произход от трети държави, за които са изпълнени формалностите по вноса и са събрани изискуемите мита и такси с равностоен ефект в ►M8 Европейската общност ◄ или в Турция, и за които не е ползвано пълно или частично възстановяване на тези такси или мита.

3. Стоките, внесени от трети държави в ►M8 Европейската общност ◄ или в Турция при ползване на специален митнически режим по причини, свързани с техния произход или със страната, от която са изнесени, не могат да бъдат считани, че са в режим на свободно движение, когато са реекспортирани в другата договаряща се страна. Въпреки това Съветът за асоцииране може да допусне изключения от това правило при спазване на условията, които той ще определи.

4. Разпоредбите на параграфи 1 и 2 се прилагат само по отношение на стоките, които са изнесени от ►M8 Европейската общност ◄ или от Турция след датата на подписването на настоящия протокол.

Член 3

1. Разпоредбите на глава I, раздел I и на глава II от настоящия дял се прилагат също така по отношение на стоките, които са получени в ►M8 Европейската общност ◄ или в Турция, и при производството на които са използвани материали с произход от трети държави, които не са се намирали в режим на свободно движение нито в ►M8 Европейската общност ◄ , нито в Турция. Въпреки това, за да се допуснат горепосочените стоки да се възползват от тези разпоредби, е необходимо в държавата на износа да бъде заплатено изравнително мито, чийто размер е равен на определен процент от митата по Общата митническа тарифа, предвидени за материалите от трети държави, вложени в производството на тези стоки. Този процент, който се определя от Съвета за асоцииране за всеки от предвидените от него периоди, зависи от тарифното намаление, което е предоставено по отношение на тези стоки в държавата по вноса. Съветът за асоцииране определя също така начините на събиране на изравнителното мито, като взема под внимание правилата, които са в сила в тази област преди 1 юли 1968 г. при търговския обмен между държавите-членки.

2. Въпреки това изравнителното мито не се събира при износ от ►M8 Европейската общност ◄ или от Турция на стоки, получени при посочените в настоящия член условия, докато за по-голямата част от стоките, които са внесените в другата договаряща се страна, процентът на намаление на митата не надвишава 20 %, като се вземат под внимание различните календарни графици за прилагане на тарифните намаления, определени от настоящия протокол.

Член 4

Съветът за асоцииране определя методите на административно сътрудничество за прилагането на членове 2 и 3, като взема предвид приетите от ►M8 Европейската общност ◄ методи, прилагани при търговския обмен на стоки между държавите-членки.

Член 5

1. Всяка договаряща се страна, която преценява, че съществуващите различия, които са резултат или от прилагането на митата, или от прилагането на количествените ограничения при внос, или от всякакви други мерки с равностоен ефект, или пък са резултат от всякаква друга мярка, свързана с търговската политика, и които заплашват да предизвикат отклонения в търговските потоци или да причинят икономически затруднения на нейната територия, може да сезира Съвета за асоцииране, който при необходимост прави препоръка за използването на методи, които са в състояние да предотвратят причиняването на евентуални щети.

2. Когато се появят отклонения в търговските потоци или икономически затруднения и когато заинтересованата страна прецени, че по тези причини е необходимо да се реагира веднага, тя самата може да вземе необходимите защитни мерки, като уведоми незабавно Съвета за асоцииране, който може да реши дали тя трябва да ги измени или премахне.

3. Приоритетно трябва да се приемат такива мерки, които в най-малка степен възпрепятстват функционирането на Споразумението за асоцииране и по-специално нормалното развитие на търговията.

Член 6

По време на преходния период договарящите страни извършват, в рамките на необходимото за правилното функциониране на Споразумението, сближаване на своите законови, подзаконови и административни разпоредби в областта на митата, като вземат под внимание вече извършеното от държавите-членки на ►M8 Европейската общност ◄ сближаване в тази област.

ГЛАВА I

МИТНИЧЕСКИ СЪЮЗ

Раздел I

Премахване на митата между ►M8 Европейската общност ◄ и Турция

Член 7

1. Договарящите страни ще се въздържат от въвеждане между тях на нови мита върху вноса и износа или на такси с равностоен ефект, и от увеличаването на тези, които те прилагат в своите взаимни търговски отношения към датата на влизане в сила на настоящия протокол.

2. Въпреки това Съветът за асоцииране може да разреши на договарящите страни да въвеждат нови мита при износ или такси с равностоен ефект, ако това се окаже необходимо за осъществяването на целите на споразумението.

Член 8

Митата по вноса, както и таксите с равностоен ефект, които са в сила между ►M8 Европейската общност ◄ и Турция, се премахват постепенно при съблюдаване на условията, предвидени в членове 9—11.

Член 9

С влизането в сила на настоящия протокол ►M8 Европейската общност ◄ ще премахне митата и таксите с равностоен ефект, прилагани при внос на стоки от Турция.

Член 10

1. За всяка от стоките базовото мито, въз основа на което Турция трябва да извършва последователните намаления, представлява митото, което действително се прилага по отношение на стоките на ►M8 Европейската общност ◄ към датата на подписване на настоящия протокол.

2. Календарният график на намаленията, които Турция трябва да извърши, се определя както следва: първото намаление ще се извърши при влизането в сила на настоящия протокол. Второто и третото намаления ще се извършат съответно три години и пет години по-късно. Четвъртото и следващите намаления трябва да се извършват всяка година, така че последното намаление да се извърши в края на преходния период.

3. Всяко намаление се извършва чрез редуциране с 10 % на базовото мито за всяка от стоките.

Член 11

Като изключение от разпоредбите на член 10, параграфи 2 и 3, Турция трябва да премахне постепенно базовите мита, прилагани по отношение на ►M8 Европейската общност ◄ , като това стане в продължение на период от двадесет и две години за стоките, които фигурират в приложение № 3, и при съблюдаване на следния календарен график: всяко от митата се намалява с 5 % при влизането в сила на настоящия протокол. Три други намаления от по 5 % се извършват съответно три години, шест години и десет години по-късно.

Други осем намаления, всяко по 10 %, се извършват съответно дванадесет, тринадесет, петнадесет, седемнадесет, осемнадесет, двадесет, двадесет и една и двадесет и две години след влизането в сила на настоящия протокол.

Член 12

1. С цел да запази подемът в нововъзникналата преработвателна промишленост, която не е съществувала в Турция при влизането в сила на настоящия протокол, или да се осигури предвиденото в прилагания към разглеждания момент турски план за развитие разширяване на съществуваща преработвателна промишленост, Турция има право през първите осем години на преходния период да внесе в приложение № 3 необходимите изменения и допълнения, при условие че:

— всички тези изменения и допълнения не засягат повече от 10 % от стойността на вноса от ►M8 Европейската общност ◄ , изчислена въз основа на данните за цените през 1967 г.;

— стойността на вноса от ►M8 Европейската общност ◄ за всички посочени в приложение № 3 стоки, изчислена въз основа на данните за цените през 1967 г., не е увеличена.

Стоките, добавени към приложение № 3, могат незабавно да започнат да бъдат обмитявани, като се прилагат митата, изчислени съгласно разпоредбите на член 11; стоките, които се изключват от приложението, започват незабавно да се обмитяват, като се прилагат митата, изчислени съгласно разпоредбите на член 10.

2. Турция уведомява Съвета за асоцииране за мерките, които възнамерява да вземе в съответствие с горепосочените разпоредби.

3. Със същата цел като визираната по-горе в параграф 1 и в рамките на 10 % от вноса от ►M8 Европейската общност ◄ през 1967 г. Съветът за асоцииране може да разреши на Турция през преходния период да установи отново, да увеличи или да въведе мита при вноса на стоките, който влизат в рамките на режима от член 10.

Тези тарифни мерки за всяка една от позициите, които засягат, не могат да имат като резултат увеличаването на митата, прилагани при внос на стоки от ►M8 Европейската общност ◄ , до ниво надвишаващо 25 % ad valorem.

▼M5

4. През преходния период Съветът за асоцииране може да вземе решение, че правото, с което Турция разполага по силата на параграф 3, може да ѝ дава право да въвежда квоти, вместо повторно да въвежда, увеличава или налага мита, при условие че размерът на квотата е не по-малък от 60 % от вноса от ►M8 Европейската общност ◄ на съответния продукт през предходната година. Стойността на вноса от ►M8 Европейската общност ◄ през 1967 г. на продуктите, които са засегнати от тези мерки за въвеждане на квоти, трябва да се определя спрямо общата стойност на вноса, посочен в параграф 3, първата алинея.

Съветът за асоцииране определя условията за прилагане и за премахване на тези мерки.

5. Независимо от разпоредбите на параграф 4, за срока, през който Турция прилага определения процент на консолидирана либерализация в размер на 40 % в съответствие с разпоредбите на член 22, параграфи 2 и 3, се прилагат следните правила:

Ако Съветът за асоцииране не е взел решение по параграф 4 в срок от шест месеца след отправянето на искане, след като информира Съвета за асоцииране и не-рано от една година след отправяне на искането си Турция може да въвежда квоти при определените в параграф 4 условия.

Всички такива квоти не засягат повече от 5 % от общата стойност на вноса през 1967 г. от ►M8 Европейската общност ◄ в нейния първоначален състав. Стойността на вноса през 1967 г., който е засегнат от мерки за въвеждане на квоти, се изчислява въз основа на вноса от ►M8 Европейската общност ◄ в нейния първоначален състав и се начислява спрямо стойността, която е посочена в алинея първа на параграф 3. Ако обаче тези квоти засягат продукти, които са прибавени към списъка в момента на повишаване на процента на консолидирана либерализация в съответствие с разпоредбите на член 22, параграф 4, стойността на вноса се изчислява въз основа на вноса през 1967 г. от първоначалните държави-членки и от новите държави-членки.

Същевременно Турция прибавя нови продукти към консолидирания в съответствие с разпоредбите на член 22, параграф 4 списък на либерализирани продукти, така че да не спада стойността на вноса от ►M8 Европейската общност ◄ на всички изброени продукти.

В рамките на Съвета за асоцииране могат да се провеждат консултации относно постепенното премахване на въведените от Турция ограничителни мерки съобразно разпоредбите на настоящия параграф.

6. Съветът за асоцииране може да предвижда частични изключения от разпоредбите на параграфи 1, 3, 4 и 5.

▼M1

Член 13

1. Независимо от разпоредбите на членове 9—11, договарящите страни могат да прекъснат изцяло или частично събирането на митата, налагани на стоките, внасяни от другата страна, която трябва да бъде информирана за това, по-специално що се отнася до Турция, с цел да улесняване вноса на някои стоки, необходими за насърчаване на нейното икономическо развитие.

2. Договарящите страни заявяват, че са съгласни да намалят своите мита, които прилагат спрямо другата страна, според по-ускорен график от предвидения в членове 9—11, ако общото им икономическо положение и състоянието на съответния икономически сектор го позволяват. За тази цел Съветът за асоцииране може да отправя препоръки.

Член 14

В случай че Турция премахне дадена такса, която е с равностоен ефект на митата, налагани спрямо трета страна, която е извън споразумението за асоцииране, като приложи по-ускорен график от предвидения в членове 10 и 11, същият график ще се приложи при премахването на тази такса и по отношение на ►M8 Европейската общност ◄ .

Член 15

Без да се накърняват разпоредбите на член 7, параграф 2, договарящите страни трябва да премахнат помежду си митата, налагани при износ и таксите с равностоен ефект най-късно до четири години след влизането в сила на настоящия протокол.

Член 16

1. Разпоредбите на член 7, параграф 1 и на членове 8—15 включително са приложими към митническите такси от фискално естество.

2. Веднага след влизането в сила на настоящия протокол ►M8 Европейската общност ◄ и Турция трябва да информират Съвета за асоцииране за своите митническите такси от фискално естество.

3. Турция запазва възможността си да замени тези митнически такси от фискално естество с вътрешна такса, която отговаря на разпоредбите на член 44.

4. Когато Съветът за асоцииране констатира, че замяната на дадена митническа такса от фискално естество среща сериозни затруднения в Турция, той разрешава на тази страна да остави в сила тази такса, при условие че тя ще бъде премахната най-късно в края на преходния период. Разрешението трябва да бъде поискано в рамките на дванадесет месеца, считано от момента на влизането в сила на настоящия протокол.

Турция може временно да остави в сила въпросните такси, докато бъде взето решение от Съвета за асоцииране.

Раздел II

Приемане от страна на Турция на Общата митническа тарифа

Член 17

Уеднаквяването на митническата тарифа на Турция с Общата митническа тарифа ще се извърши през преходния период съгласно правилата по-долу, въз основа на действително прилаганите мита от Турция по отношение на трети държави към датата на подписване на настоящия протокол.

1. Що се отнася до стоките, за които действително прилаганите митнически такси от страна на Турция към горепосочената дата не се отклоняват с повече от 15 % от митата на Общата митническа тарифа, митата на Общата митническа тарифа трябва да започнат да се прилагат една година след второто намаление, предвидено в член 10.

2. В останалите случаи Турция трябва да приложи една година след второто намаление, предвидено в член 10, мита, които намаляват с 20 % разликата между действително прилаганите мита към датата на подписване на настоящия протокол и митата на Общата митническа тарифа.

3. Тази разлика трябва да бъде редуцирана отново с 20 % в момента на петото и седмото намаление на митническите такси, предвидено в член 10.

4. Общата митническа тарифа трябва да бъде приложена изцяло в момента на десетото намаление на митническите такси, предвидено в член 10.

Член 18

Като изключение от разпоредбите на член 17 и по отношение на стоките, фигуриращи в приложение № 3, Турция ще извърши уеднаквяването на своята национална митническа тарифа с митата от Общата митническа тарифа за период от двадесет и две години, при съблюдаване на следните правила:

1. При стоките, спрямо които действително прилаганите митнически такси от страна на Турция към датата на подписването на настоящия протокол не се отклоняват с повече от 15 % от митата на Общата митническа тарифа, митата на Общата митническа тарифа се прилагат от момента на предвиденото в член 11 четвърто намаление на митническите такси.

2. В останалите случаи Турция от момента на предвиденото в член 11 четвърто намаление на митническите такси започва да прилага мита, които намаляват с 20 % разликата между действително прилаганата ставка към датата на подписване на настоящия протокол и ставката по Общата митническа тарифа.

3. Тази разлика се намалява отново съответно с 30 % и с 20 % в момента на предвидените в член 11 седмо и девето намаление на митата.

4. Общата митническа тарифа се прилага изцяло в края на двадесет и втората година.

Член 19

1. За известен брой стоки, които не представляват повече от 10 % от стойността на целия внос на Турция пред 1967 г., и след консултация в рамките на Съвета за асоцииране, Турция има право да отложи до края на двадесет и втората година след влизането в сила на настоящия протокол намаляването на митническите си такси по отношение на трети държави, което тя трябва да извърши съгласно членове 17 и 18.

2. За известен брой стоки, които не представляват повече от 5 % от стойността на целия внос на Турция през 1967 г., и след консултации в рамките на Съвета за асоцииране, Турция има право по отношение на трети държави, след периода от двадесет и две години, да продължи да прилага по-високи митнически такси от митата на Общата митническа тарифа.

3. Въпреки това прилагането на разпоредбите на предходните параграфи не трябва да бъде в ущърб на свободното движение на стоките в рамките на страните, участващи в асоциирането и не може да представлява основание за обжалване от страна на Турция на разпоредбите от член 5.

4. В случай на ускоряване на уеднаквяването на своята национална митническа тарифа с митата от Общата митническа тарифа, Турция трябва да предоставя на ►M8 Европейската общност ◄ възможност да се възползва от преференции, които да бъдат еквивалентни на тези, които са резултат от предвидените от настоящата глава механизми.

Що се отнася до стоките, фигуриращи в приложение № 3, подобно ускоряване не може да настъпи преди края на преходния период, освен при наличие на предварително разрешение от страна на Съвета за асоцииране.

5. По отношение на митата, които са били предмет на разрешението, предвидено в член 16, параграф 4, първата алинея, или които Турция може да запази временно в сила съгласно разпоредбите на член 16, параграф 4, втора алинея, разпоредбите на членове 17 и 18 не трябва да бъдат прилагани. След изтичане на срока на разрешението Турция трябва да прилага митническите такси, които ще бъдат резултат от прилагането на разпоредбите на тези членове.

Член 20

1. За да се улесни вносът на някои стоки от страни, с които Турция е свързана чрез двустанни търговски споразумения, ако функционирането на тези споразумения се влияе чувствително от прилагането на разпоредбите на настоящия протокол или от взетите мерки за неговото изпълнение, Турция има право, при наличие на предварително разрешение на Съвета за асоцииране, да отпусне тарифни квоти с намалени или нулеви мита.

2. Такова разрешение се счита, че е дадено, когато тарифните квоти, визирани в предходния параграф, отговарят на следните условия:

а) общата стойност на квотите не надвишава годишно 10 % от средната стойност на турския внос от трети държави през трите последни години, за които има на разположение статистически данни, като се приспадне вносът, осъществен посредством ресурсите, визирани в приложение № 4. Сумата, представляваща тези 10 %, се намалява със сумата на вноса от трети държави, извършен при освобождаване от мита в рамките на приложение № 4;

б) предвидената в рамките на тарфните квоти стойност на вноса на всяка стока не трябва да надвишава една трета от средната стойност на турския внос на тази стока от трети държави през трите последни години, за които има на разположение статистически данни.

3. Турция уведомява Съвета за асоцииране за мерките, които възнамерява да вземе съгласно разпоредбите на параграф 2.

В края на преходния период Съветът за асоцииране може да реши дали разпоредбите на параграф 2 трябва да бъдат премахнати или изменени и допълнени.

4. В никакъв случай митото по дадена тарифна квота не може да бъде по-ниско от действително прилаганото мито от страна на Турция спрямо стоките, внасяни от ►M8 Европейската общност ◄ .

ГЛАВА II

ПРЕМАХВАНЕ НА КОЛИЧЕСТВЕНИТЕ ОГРАНИЧЕНИЯ МЕЖДУ ДОГОВАРЯЩИТЕ СТРАНИ

Член 21

Забраняват се количествените ограничения по вноса, както и всички мерки с равностоен ефект между договарящите страни, без да се нарушават посочените по-долу разпоредби.

Член 22

1. Договарящите страни ще се въздържат от въвеждане помежду си на нови количествени ограничения и мерки с равностоен ефект по отношение на вноса.

2. Въпреки това що се отнася до Турция, към момента на влизането в сила на настоящия регламент това задължение ще се прилага само за 35 % от предвиденото количество на нейния внос на стоки от ►M8 Европейската общност ◄ през 1967 г.

Този процент трябва да се промени на 40, 45, 60 и 80 % съответно на третата, осмата, тринадесетата и осемнадесетата година след влизането в сила на настоящия протокол.

3. Шест месеца преди изтичане на всеки един от трите последни срока Съветът за асоцииране трябва да разгледа последиците за икономическото развитие на Турция от повишаването на процента на либерализиране и да реши при необходимост, с цел осигуряване на ускореното икономическо развитие на Турция, дали да отложи крайната дата на някой от тях за период, който той определя.

При липса на решение въпросният краен срок се удължава с една година. Процедурата по преглед се възобновява отново шест месеца преди изтичането на този срок. Ако Съветът за асоцииране отново не вземе решение, се извършва повторно удължаване с една година.

В края на този втори срок Турция трябва да извърши увеличаването на процента на либерализиране, освен ако Съветът за асоцииране не приеме друго решение.

4. Списъкът на стоките от ►M8 Европейската общност ◄ , вносът на които е либерализиран в Турция, се нотифицира на ►M8 Европейската общност ◄ в момента на подписването на настоящия протокол. Този списък трябва да бъде консолидиран по отношение на ►M8 Европейската общност ◄ . Списъците на стоките, чийто внос се либерализира при всеки от визираните в параграф 2 крайни срокове, се нотифицират на ►M8 Европейската общност ◄ и трябва да бъдат консолидирани по отношение на нея.

5. Турция може отново да въведе количествени ограничения за внос на либерализирани, но неконсолидирани по силата на настоящия член стоки, при условие че отпусне квоти в полза на ►M8 Европейската общност ◄ , които са най-малко равни на 75 % от средната стойност на вноса от ►M8 Европейската общност ◄ през трите последни години, предхождащи това ново въвеждане на ограничения. Тези квоти се регулират от разпоредбите на член 25, параграф 4.

6. При всяко положение Турция не може да прилага спрямо ►M8 Европейската общност ◄ режим, който е по-неблагоприятен от режима, прилаган спрямо трети държави.

Член 23

При своята взаимна търговия договарящите страни трябва да се въздържат да правят по-рестриктивни количествените ограничения при внос и мерките с равностоен ефект, които съществуват към датата на влизане в сила на настоящия протокол, без при това да накърняват разпоредбите на член 22, параграф 5.

Член 24

С влизането в сила на настоящия протокол ►M8 Европейската общност ◄ трябва да премахне всички количествени ограничения при внос от Турция. Това либерализиране се консолидира по отношение на Турция.

Член 25

1. Турция премахва постепенно количествените ограничения при внос от ►M8 Европейската общност ◄ при условията, които са определени в следващите параграфи.

2. Една година след влизането в сила на настоящия протокол на ►M8 Европейската общност ◄ трябва да се предоставят квоти за внос на всяка една от стоките, вносът на които не е либерализиран в Турция. Размерът на тези квоти трябва да бъде равен на средния размер на осъществения внос от ►M8 Европейската общност ◄ през последните три години, за които има на разположение статистически данни, като се приспадне вносът, който е осъществен:

а) посредством специалните финансови ресурси за подпомагане, свързани с определени инвестиционни проекти;

б) без отпускане на суми във валута;

в) в рамките на закона за насърчаване на инвестиции на чуждестранни капитали.

3. Когато по отношение на определена нелиберализирана стока се окаже, че вносът от ►M8 Европейската общност ◄ , осъществен през първата година след влизането в сила на настоящия протокол, не досига 7 % от общия внос на тази стока, една година след влизането в сила на настоящия протокол се предоставя квота, равна на 7 % от този внос.

4. Три години след влизането в сила на настоящия протокол Турция трябва да увеличи всички предоставени по този начин квоти, така че да може да осъществи по отношение на предходната година нарастване с най-малко 10 % на общата стойност на тези квоти, и с най-малко с 5 % на стойността на квотата за всяка стока. На всеки две години тези стойности трябва да се увеличават в същите съотношения спрямо предходния период.

5. От тринадесетата година след влизането в сила на настоящия протокол всяка квота се увеличава с не по-малко от 20 % на всеки две години по отношение на предходния период.

6. Когато за определена нелиберализирана стока не е извършен никакъв внос в Турция през първата година след влизането в сила на настоящия протокол, правилата за предоставяне и увеличаване на нейната квота се определят от Съвета за асоцииране.

7. Когато Съветът за асоцииране констатира, че вносът на определена нелиберализирана стока през две последователни години е бил чувствително по-нисък от предоставената квота, тази квота не може да бъде вземана под внимание при изчисляването на общата стойност на квотите. В този случай Турция премахва предоставянето на квота за тази стока по отношение на ►M8 Европейската общност ◄ .

8. Всички количествени ограничения при внос в Турция трябва да бъдат премахнати най-късно до двадесет и две години след влизането в сила на настоящия протокол.

Член 26

1. Договарящите страни трябва да премахнат помежду си всички мерки с равностоен на количествени ограничения по вноса ефект най-късно до края на периода от двадесет и две години. Съветът за асоцииране препоръчва извършването на необходимите постепенни адаптирания през този период, като се имат предвид приетите разпоредби в рамките на ►M8 Европейската общност ◄ .

2. По-специално Турция трябва да премахне постепенно гаранциите, които изисква да бъдат предоставяни от вносителите при вноса на стоки от ►M8 Европейската общност ◄ , в съответствие с графиците, предвидени в членове 10 и 11.

Освен това гаранциите, размерът на които надвишава 140 % от митническата стойност на внесените стоки от ►M8 Европейската общност ◄ , когато това се отнася до компоненти, части и принадлежности за автомобили от позиция № 87.06 на турската митническа тарифа, и с размер над 120 % от същата стойност, когато се отнася до останалите стоки, се привеждат до посочените по-горе нива с влизането в сила на настоящия протокол.

Член 27

1. Забраняват се количествените ограничения по вноса, както и всички мерки с равностоен ефект между договарящите страни.

►M8 Европейската общност ◄ и Турция трябва да премахнат помежду си най-късно до края на преходния период количествените ограничения по износа и всички мерки с равностоен ефект.

2. Като изключение от предходния параграф ►M8 Европейската общност ◄ и Турция, след консултации в рамките на Съвета за асоцииране, могат да оставят в сила или да въвеждат ограничения при износ на основни стоки в необходимата степен, за да подпомогнат развитието на някои дейности на своите икономики или да вземат мерки срещу евентуален недостиг на тези стоки.

В този случай заинтересованата страна трябва да предостави квота в полза на другата страна, при която се взема под внимание от една страна средната стойност на износа от последните три години, за които са налице статистически данни, и от друга страна се взема предвид нормалното развитие на търговския обмен в резултат от постепенното изграждане на митническия съюз.

Член 28

Турция декларира своето съгласие да премахне по отношение на ►M8 Европейската общност ◄ количествените ограничения при внос и износ по по-ускорен график от предвидения в предходните членове, ако нейното общо икономическо положение и положението във въпросния сектор на икономиката позволяват това. За тази цел Съветът за асоцииране отправя препоръки към Турция.

Член 29

Разпоредбите на членове 21—27 включително не възпрепятстват налагането на забрани или ограничения при вноса, износа или транзита на стоки, които са основани на съображения, свързани с обществения морал, обществения ред, обществената сигурност, защитата на здравето и живота на хората и животните или защитата на растенията, защитата на националните ценности с художествена, историческа или археологическа стойност или защитата на търговската и индустриалната собственост. Въпреки това тези забрани или ограничения не трябва да представляват средство за произволна дискриминация или прикрито ограничение на търговията между договарящите страни.

Член 30

1. Договарящите страни трябва да приспособяват постепенно националните си монополи с търговски характер, така че след изтичането на двадесет и две годишния период да бъде осигурено, че при съществуващите условия на снабдяване и пазари няма да има никаква дискриминация между гражданите на държавите-членки на ►M8 Европейската общност ◄ и на Турция.

Разпоредбите на настоящия член трябва да се прилагат към всяка институция, чрез която дадена държава-членка или Турция de jure или de facto контролира, управлява или влияе значително, пряко или косвено, върху вноса или износа между ►M8 Европейската общност ◄ и Турция. Тези разпоредби се прилагат също по отношение на делегираните от държавата монополи.

2. Договарящите страни трябва да се въздържат от въвеждането на всякаква нова мярка, противоречаща на посочените в параграф 1 принципи или ограничаваща обсега на действие на членовете относно премахването на митническите такси и количествените ограничения между тях.

3. Правилата и календарният график, съгласно които визираните в настоящия член турски монополи трябва да се адаптират и да се намалят пречките при търговския обмен между ►M8 Европейската общност ◄ и Турция, се определят от Съвета за асоцииране най-късно шест години след влизането в сила на настоящия протокол.

До вземането на предвиденото в предходната алинея решение от Съвета за асоцииране договарящите страни трябва да прилагат спрямо стоките, които са предмет на монопол в другата договаряща се страна, режим, който е също толкова благоприятен, както режимът, прилаган към същите стоки, внасяни от трета страна със статут на най-облагодетелствана нация.

4. Задълженията на договарящите страни важат, само ако са съвместими със съществуващите международни споразумения.

ГЛАВА III

СТОКИ, КОИТО ПРИ ВНОС В ►M8 ЕВРОПЕЙСКАТА ОБЩНОСТ ◄ СЕ ПОДЧИНЯВАТ НА СПЕЦИАЛНА НОРМАТИВНА УРЕДБА ПОРАДИ ПРИЛАГАНЕТО НА ОБЩАТА СЕЛСКОСТОПАНСКА ПОЛИТИКА

Член 31

Режимът за селскостопанските стоки, определен в глава IV, се прилага към стоките, които при внос в ►M8 Европейската общност ◄ влизат в рамките на специална нормативна уредба поради прилагането на общата селскостопанска политика.

ГЛАВА IV

СЕЛСКО СТОПАНСТВО

Член 32

Разпоредбите на настоящия протокол се прилагат за селскостопанските стоки, освен ако не е предвидено друго в членове 33—35.

Член 33

1. Турция извършва адаптиране на своята селскостопанска политика в продължение на период от двадесет и две години, с цел да приеме в края на този период мерките от Общата селскостопанска политика, чието прилагане в Турция е необходимо за установяването на свободно движение на селскостопанските стоки между ►M8 Европейската общност ◄ и Турция.

2. През посочения в параграф 1 период ►M8 Европейската общност ◄ по време на установяването или по-късното развитие на своята селскостопанска политика трябва да взема под внимание интересите на турското селско стопанство. Турция трябва да съобщава на ►M8 Европейската общност ◄ цялата полезна информация, имаща отношение към тази цел.

3. ►M8 Европейската общност ◄ трябва да информира Турция за предложенията на Комисията, свързани с установяването или с развитието на Общата селскостопанска политика, както и становищата и решенията, взети относно тези предложения.

4. Съветът за асоцииране определя информацията от областта на селското стопанство, която трябва да се предаде от Турция на ►M8 Европейската общност ◄ .

5. В рамките на Съвета за асоцииране могат да се провеждат консултации относно предложенията на Комисията, визирани в параграф 3, и относно мерките, които Турция възнамерява да вземе в областта на селското стопанство в съответствие с изискванията на параграф 1.

Член 34

1. В края на двадесет и две годишния период Съветът за асоцииране, след като е констатирал, че Турция е приела мерките от Общата селскостопанска политика, визирани в член 33, параграф 1, приема разпоредбите, които са необходими за осъществяването на свободното движение на селскостопанските стоки между ►M8 Европейската общност ◄ и Турция.

2. Разпоредбите, визирани в параграф 1, могат да съдържат всякакво необходимо изключение от предвидените в настоящия протокол правила.

3. Съветът за асоцииране има право да променя датата, визирана в параграф 1.

Член 35

1. В очакване да бъдат приети предвидените разпоредби на член 34 и чрез дерогация от разпоредбите на членове 7—11, 15—18, член 19, параграфи 1 и 5, членове 21—27 и 30, ►M8 Европейската общност ◄ и Турция трябва за целите на търговския си обмен на селскостопански стоки да си предоставят взаимно преференциален режим, рамките и правилата на който се определят от Съвета за асоцииране.

2. Въпреки това режимът, който се прилага от началото на преходния период, е определен в приложение № 6.

3. Една година след влизането в сила на настоящия протокол, а след това на всеки две години, Съветът за асоцииране по искане на една от двете страни трябва да разглежда резултатите от прилагания преференциален режим към селскостопанските стоки. Той може да реши въвеждането на подобрения, които биха се оказали необходими за осигуряване на постепенното реализиране на целите на Споразумението за асоцииране.

4. Прилагат се разпоредбите на член 34, параграф 2.

ДЯЛ II

ДВИЖЕНИЕ НА ЛИЦА И УСЛУГИ

ГЛАВА I

РАБОТНА РЪКА

Член 36

Свободното движение на работници между държавите-членки на ►M8 Европейската общност ◄ и Турция ще се осъществява постепенно, съгласно принципите, посочени в член 12 от Споразумението за асоцииране, в периода между края на дванадесетата и на двадесет и втората година след влизането в сила горепосоченото споразумение.

За тази цел Съветът за асоцииране ще определи необходимите правила.

Член 37

Що се отнася до условия на труд и възнаграждение, всяка от държавите-членки трябва да прилага спрямо работниците с турска националност, които се трудят в ►M8 Европейската общност ◄ , режим без каквато и да е дискриминация по национална принадлежност между работниците от Турция и работниците, които са граждани на другите държави-членки на ►M8 Европейската общност ◄ .

Член 38

В очакване на постепенното осъществяване на свободно движение на работната ръка между държавите-членки на ►M8 Европейската общност ◄ и Турция, Съветът за асоцииране може да разглежда всички въпроси, които поставя географската и професионална мобилност на работниците с турска националност, по-специално относно продължаването на разрешителните за работа и за пребиваване, с цел да се улесни трудовата заетост на тези работници във всяка от държавите-членки.

За тази цел Съветът за асоцииране може да отправя препоръки до държавите-членки.

Член 39

1. Преди края на първата година след влизането в сила на настоящия протокол Съветът за асоцииране трябва да приеме разпоредби относно социалното осигуряване на работниците с турска националност, които променят местожителството си в рамките на ►M8 Европейската общност ◄ , и на техните семейства, пребиваващи в рамките на ►M8 Европейската общност ◄ .

2. Тези разпоредби трябва да позволяват на работниците с турска националност, съгласно правилата, които ще бъдат установени, да сумират натрупаните в различните държави-членки периоди на осигуряване или на трудов стаж, които имат отношение към пенсиите за трудов стаж и старост, смърт и инвалидност, както и към здравното осигуряване на работниците и техните семейства, пребиваващи в рамките на ►M8 Европейската общност ◄ . Тези разпоредби не могат да задължават държавите-членки от ►M8 Европейската общност ◄ да вземат под внимание натрупаните в Турция периоди на стаж и осигуряване.

3. Горепосочените разпоредби трябва да позволяват изплащането на семейни надбавки, когато семейството на работника пребивава в границите на ►M8 Европейската общност ◄ .

4. Пенсиите за трудов стаж и старост, смърт и инвалидност, които са придобити по силата на разпоредби, приети при прилагане на параграф 2, ще могат да бъдат прехвърляни в Турция.

5. Визираните в настоящия член разпоредби не трябва да засягат правата и задълженията, произтичащи от съществуващите двустранни споразумения между Турция и държавите-членки на ►M8 Европейската общност ◄ , при положение че тези споразумения предвиждат по-благоприятен режим по отношение на турските граждани.

Член 40

Съветът за асоцииране може да отправя препоръки към държавите-членки и Турция да подпомагат обмена на млади работници, като се ръководят от мерките, произтичащи от прилагането от страна на държавите-членки на член 50 от Договора за създаване на ►M8 Европейската общност ◄ .

ГЛАВА II

ПРАВО НА УСТАНОВЯВАНЕ, УСЛУГИ И ТРАНСПОРТ

Член 41

1. Договарящите страни ще се въздържат от въвеждане помежду си на нови ограничения, свързани със свободата на установяване и свободата на предоставяне на услуги.

2. Съветът за асоцииране определя в съответствие с посочените принципи в членове 13 и 14 от Споразумението за асоцииране, календарния график и правилата, по които договарящите страни ще премахнат постепенно помежду си ограниченията, свързани със свободата на установяване и свободата на предоставяне на услуги.

Съветът за асоцииране определя този календарен график и тези правила за различните видове дейности, като има предвид вече приетите аналогични разпоредби от ►M8 Европейската общност ◄ в тези области, както и особеното положение на Турция от икономическа и социална гледна точка. Приоритет ще имат дейностите, които по-специално подпомагат развитието на производството и на търговския обмен.

Член 42

1. Съветът за асоцииране ще разшири действието на разпоредбите на Договора за създаване на ►M8 Европейската общност ◄ , които са от областта на транспорта, като включи към тях и Турция, съгласно правилата, които той определя, и като отчита по-специално нейното географско положение. При същите условия той може да разшири обсега на мерките, които са взети от ►M8 Европейската общност ◄ за прилагането на тези разпоредби в областта на железопътния, сухопътния и водния транспорт, като включи към тях и Турция.

2. Ако ►M8 Европейската общност ◄ по силата на член 84, параграф 2 от Договора за създаване на ►M8 Европейската общност ◄ приема разпоредби относно морския и въздушния транспорт, Съветът за асоцииране трябва да реши дали, в каква степен и по каква процедура ще могат да бъдат приети разпоредби относно турския морски и въздушен транспорт.

ДЯЛ III

СБЛИЖАВАНЕ НА ИКОНОМИЧЕСКИТЕ ПОЛИТИКИ

ГЛАВА I

КОНКУРЕНЦИЯ, ДАНЪЧНА СИСТЕМА И СБЛИЖАВАНЕ НА ЗАКОНОДАТЕЛСТВАТА

Член 43

1. Съветът за асоцииране трябва да определи, в срок от шест години от влизането в сила на настоящия протокол, условията и правилата за прилагане на принципите, визирани в членове 85, 86, 90 и 92 от Договора за създаване на ►M8 Европейската общност ◄ .

2. По време на преходния период може да се счита, че Турция се намира в положението, което е предвидено в член 92, параграф 3, буква а) от Договора за съдаване на ►M8 Европейската общност ◄ . Следователно помощите, които са предназначени да спомогнат за нейното икономическо развитие, се считат за съвместими с правилното функциониране на Споразумението за асоцииране, при положение че те не влошават условията на търговския обмен и не противоречат на общия интерес на договарящите страни.

В края на преходния период Съветът за асоцииране ще реши, като отчита икономическото положение на Турция към тази дата, дали е необходимо да се продължи действието на разпоредбата, предвидена в предходната алинея.

Член 44

1. Никоя от договарящите страни не трябва да облага пряко или косвено стоките на другата страна с вътрешни налози от независимо какво естество, които да са по-високи от налозите, с които се облагат пряко или косвено останалите подобни стоки в рамките на тази страна.

Никоя от договарящите страни не трябва да облага стоките на другата страна с вътрешни налози, които са от такъв вид, че да защитават косвено други стоки.

Договарящите страни премахват най-късно до началото на третата година след влизането в сила на настоящия протокол съществуващите разпоредби към датата на неговото подписане, ако те противоречат на горепосочените правила.

2. При търговския обмен между ►M8 Европейската общност ◄ и Турция за изнесените стоки не могат да се възстановяват никакви суми, платени като вътрешни данъци, които да са по-големи от размера на данъците, заплатени пряко или косвено за тях.

3. Когато се използва системата на многоетапен данък върху оборота с натрупване, за вътрешните налози, с които се облагат внесените стоки или за възстановените митнически такси, които се връщат за изнесените стоки, могат да се фиксират средни ставки за стоки или групи от стоки, без при това да се нарушават посочените в предходните параграфи принципи.

4. Съветът за асоцииране следи за прилагането на предходните разпоредби, като има предвид натрупания опит на ►M8 Европейската общност ◄ във визираната от настоящия член област.

Член 45

Що се отнася до налозите, които са различни от данъците върху оборота, акцизите и останалите косвени данъци, може да се извършва възстановяване на суми и освобождаване от такси при износ, и могат да се въвеждат изравнителни такси при внос в рамките на търговския обмен между ►M8 Европейската общност ◄ и Турция, само ако предвидените мерки са били предварително одобрени за ограничен период от страна на Съвета за асоцииране.

Член 46

Договарящите страни могат да приемат защитните мерки, които преценят за необходими за преодоляване на затрудненията, предизвикани или от липсата на решение от страна на Съвета за асоцииране, който определя условията и правилата за прилагане, посочени в член 43, параграф 1, или при неприлагане на тези решения или на разпоредбите, предвидени в членове 44 и 45.

Член 47

1. Ако по време на двадесет и две годишния период Съветът за асоцииране, по искане на една от договарящите страни, констатира прилагане на дъмпингови практики в отношенията между ►M8 Европейската общност ◄ и Турция, той отправя препоръки към техния извършител(и) да ги прекратят.

2. Засегнатата страна, след като е информирала Съвета за асоцииране, може да вземе подходящите защитни мерки, в случаите когато:

а) Съветът за асоцииране не е взел никакво решение по силата на параграф 1 в срок от три месеца, считано от датата на депозиране на искането;

б) въпреки изпращането на препоръките, предвидени в параграф 1, дъмпинговите практики продължават.

Освен това, когато интересът на засегнатата страна налага незабавни действия, тази страна, след като е информирала Съвета за асоцииране, може да вземе с предохранителна цел временни защитни мерки, включително въвеждане и на антидъмпингови мита. Периодът на валидност на тези мерки не може да надвишава три месеца от депозирането на искането или от датата, на която засегнатата страна е взела защитни мерки по силата на буква б) от предходната алинея.

3. Когато защитните мерки са взети по силата на разпоредбите на параграф 2, първата алинея, буква а) или втората алинея, Съветът за асоцииране може във всеки един момент да реши, че тези защитни мерки трябва да бъдат преустановени, в очакване на изпращането на предвидените в параграф 1 препоръки.

Когато защитните мерки са взети по силата на разпоредбите на параграф 2, първа алинея, буква б), Съветът за асоцииране може да препоръча тяхното премахване или изменение.

4. Стоките с произход от една от договарящите страни или които са поставени в режим на свободно движение (след заплащане на вносни мита), и които са били изнесени в другата договаряща се страна, се приемат за повторно внасяне на територията на първата страна, без да бъдат подлагани на каквото и да е обмитяване, количествено ограничение или друга мярка с еквивалентен ефект.

Съветът за асоцииране може да прави полезни препоръки от всякакъв вид, с цел прилагането на разпоредбите на настоящия параграф, като има предвид натрупания опит на ►M8 Европейската общност ◄ в тази област.

Член 48

В областите, които не са предмет на действие на разпоредбите на настоящия протокол и които оказват непосредствено влияние на функционирането на Споразумението за асоцииране, или в областите, които са предмет на тези разпоредби, но относно тях не е предвидена никаква специална процедура, Съветът за асоцииране може да препоръча на всяка една от договарящите страни да вземе мерки, имащи за цел сближаването на законовите, подзаконовите и административните разпоредби.

ГЛАВА II

ИКОНОМИЧЕСКА ПОЛИТИКА

Член 49

За да се улесни осъществяването на целите, посочени в член 17 от Споразумението за асоцииране, договарящите страни трябва да провеждат редовни консултации в рамките на Съвета за асоцииране за координиране на техните икономически политики.

При необходимост Съветът за асоцииране отправя съответните препоръки за вземане на мерки.

Член 50

1. Договарящите страни заявяват, че са съгласни да извършат освобождаване на своите плащания в по-големи рамки от предвидените в член 19 от Споразумението за асоцииране, при положение че общото им икономическо положение, и по-специално състоянието на платежните им баланси, го позволяват.

2. При положение че търговският обмен на стоки и услуги и движението на капитали са ограничени само от свързаните с тях плащания, за постепенното премахване на тези ограничения се прилагат по аналогичен начин разпоредбите за премахването на количествените ограничения, предоставянето на услуги и движението на капитали.

3. Договарящите страни се ангажират да не правят по-рестриктивен режимът, който те прилагат по отношение на трансферите, свързани с така наречените невидими сделки, посочени в приложение III към Договора за създаване на ►M8 Европейската общност ◄ , освен при съгласие за това от страна на Съвета за асоцииране.

4. При необходимост договарящите страни се договарят за мерките, които ще предприемат, с цел да се позволи осъществяването на плащанията и трансферите, визирани в член 19 от Споразумението за асоцииране и в настоящия член.

Член 51

За реализирането на целите, посочени в член 20 от Споразумението за асоцииране, Турция трябва да полага усилия, от момента на влизането в сила на настоящия протокол, за подобряване на режима, прилаган по отношение на частните капитали от ►M8 Европейската общност ◄ , които могат да допринесат за нейното икономическо развитие.

Член 52

Договарящите страни трябва да се стремят да не въвеждат никакво ново ограничение относно валутния обмен, което засяга движението на капитали между тях, както и текущите разплащания, свързани с тези движения, и да не правят по-рестриктивен съществуващия режим.

Договарящите страни ще опростят във възможно най-голяма степен прилаганите формалности по разрешение и контрол при сключване или изпълнение на сделки и трансфер на капитали и при необходимост ще извършват съгласуване помежду си за целите на това опростяване.

ГЛАВА III

ТЪРГОВСКА ПОЛИТИКА

Член 53

1. Договарящите страни трябва да извършват съвместни консултации в рамките на Съвета за асоцииране, за да осигурят през преходния период координирането на водената от тях търговска политика по отношение на трети държави, по-специално в областите посочени в член 113, параграф 1 от Договора за създаване на ►M8 Европейската общност ◄ .

За тази цел всяка договаряща се страна трябва да предава по искане на другата страна цялата необходима информация относно споразуменията, съдържащи тарифни и търговски разпоредби, които тя е сключила, както и промените, които прави в режима на своята външна търговия.

В случай, когато тези изменения или тези споразумения могат да имат непосредствено и особено влияние върху функционирането на Споразумението за асоцииране, се провеждат съответни консултации в рамките на Съвета за асоцииране, с цел да бъдат взети под внимание интересите на договарящите страни.

2. При изтичането на преходния период договарящите страни трябва в рамките на Съвета за асоцииране да засилят координацията на своята търговска политика, с цел да се достигне до търговска политика, основана на единни принципи.

Член 54

1. Когато ►M8 Европейската общност ◄ сключи споразумение за асоцииране или преференциално споразумение, които оказват непосредствено и особено влияние върху функционирането на Споразумението за асоцииране, в рамките на Съвета за асоцииране трябва да се провеждат съответни консултации, с цел да се позволи на ►M8 Европейската общност ◄ да вземе под внимание взаимните интереси, определени от Споразумението за асоцииране между ►M8 Европейската общност ◄ и Турция.

2. Турция трябва да полага усилия, когато това се окаже необходимо за избягване на пречките при движението на стоките в рамките на страните по Споразумението, да взема всички необходими мерки за подпомагане решаването на практическите проблеми, които биха могли да възникнат при нейната търговия със страни, които са свързани с ►M8 Европейската общност ◄ по силата на споразумение за асоцииране или преференциално споразумение.

В случай, когато такива мерки не са взети, Съветът за асоцииране може да приеме необходимите разпоредби за осигуряване правилното функциониране на Споразумението за асоцииране.

Член 55

В рамките на Съвета за асоцииране трябва да се провеждат консултации по прилагането на „Регионалното сътрудничество за развитие (РСР)“.

При необходимост Съветът за асоцииране може да реши да се приемат съответните разпоредби. Тези разпоредби не трябва да нарушават правилното функциониране на Споразумението за асоцииране.

Член 56

Когато трета държава стане член на ►M8 Европейската общност ◄ , в рамките на Съвета за асоцииране трябва да се проведат съответни консултации, за да се вземат под внимание интересите на ►M8 Европейската общност ◄ и на Турция, които са определени в Споразумението за асоцииране.

ДЯЛ IV

ОБЩИ И ЗАКЛЮЧИТЕЛНИ РАЗПОРЕДБИ

Член 57

Договарящите страни трябва да координират постепенно условията за участие на пазара на поръчки, възлагани от административните органи или от публичните предприятия, както и от частните предприятия, на които са дадени специални или ексклузивни права, с цел в края на двадесет и две годишния период да бъде премахната всякаква дискриминация между гражданите на държавите-членки на ►M8 Европейската общност ◄ и тези на Турция, установили се на територията на договарящите страни.

Съветът за асоцииране определя графика и правилата за това координиране, като има предвид приетите в тази област решения от страна на ►M8 Европейската общност ◄ .

Член 58

В областите, обхванати в настоящия протокол:

— прилаганият режим от Турция по отношение на ►M8 Европейската общност ◄ не трябва да създава никаква дискриминация между държавите-членки, техните граждани или техните дружества;

— прилаганият режим от ►M8 Европейската общност ◄ по отношение на Турция не трябва да създава никаква дискриминация между турските граждани или турските дружества.

Член 59

В областите, които са включени в настоящия протокол, Турция не може да се възползва от по-благоприятен режим от този, който държавите-членки са възприели помежду си по силата на Договора за създаване на ►M8 Европейската общност ◄ .

Член 60

1. В случай че се появят сериозни сътресения в даден сектор от икономиката на Турция или ако те застрашат нейната финансова стабилност на външните пазари, или ако възникнат затруднения, които се изразяват във влошаване на икономическото положение на даден регион на Турция, тя може да вземе необходимите предпазни мерки.

Тези мерки и правилата за прилагането им трябва да бъдат нотифицирани незабавно на Съвета за асоцииране.

2. В случай че се появят сериозни сътресения в даден сектор от икономиката на ►M8 Европейската общност ◄ или в една или няколко от държавите-членки, или ако тези сътресения застрашат финансовата стабилност на външните пазари на една или няколко от държавите-членки, или ако възникнат затруднения, които се изразяват във влошаване на икономическото положение на даден регион на ►M8 Европейската общност ◄ , тя може да вземе или да разреши на засегнатата държава или на засегнатите държави-членки да вземат необходимите предпазни мерки.

Тези мерки и правилата за прилагането им трябва да бъдат нотифицирани незабавно на Съвета за асоцииране.

3. За прилагането на разпоредбите на параграфи 1 и 2 трябва да бъдат избирани приоритетно мерките, които предизвикват най-малко сътресение при функционирането на Споразумението за асоцииране. Обхватът на тези мерки трябва да се ограничава до необходимото за преодоляване на появилите се затруднения.

4. В рамките на Съвета за асоцииране могат да се провеждат консултации относно взетите мерки за прилагането на параграфи 1 и 2.

Член 61

Преходният период е с продължителност от дванадесет години, без да се нарушават специалните разпоредби на настоящия протокол.

Член 62

Настоящият протокол и неговите приложения са неделима част от Споразумението за асоцииране между ►M8 Европейската общност ◄ и Турция.

Член 63

1. Настоящият протокол ще бъде ратифициран от подписалите го държави-членки съгласно техните конституционни правила и ще се счита, че сключването е валидно за ►M8 Европейската общност ◄ , след решение на Съвета, взето в съответствие с разпоредбите на договора за създаване на ►M8 Европейската общност ◄ , и след нотифицирането му на страните по Споразумението за асоцииране между ►M8 Европейската общност ◄ и Турция.

Визираните по-горе ратификационни документи и актът за нотифициране на сключването ще бъдат разменени в Брюксел.

2. Настоящият протокол ще влезе в сила на първия ден от месеца след датата на размяна на визираните в параграф 1 ратификационни документи и акта за нотифициране.

3. В случай че влизането в сила на настоящия протокол не съвпадне с началото на календарната година, Съветът за асоцииране може да скъси или да удължи предвидените срокове в настоящия протокол, по-специално за осъществяването на свободното движение на стоки, така че те да изтичат в края на календарната година.

Член 64

Настоящият протокол е съставен в два екзмпляра на немски, френски, италиански, нидерландски и турски език, като текстовете на всеки един от тези езици са еднакво автентични.

Като удостоверяват горепосоченото, долуподписаните пълномощни представители положиха подписите си под настоящия допълнителен протокол.

Zu Urkund dessen haben die unterzeichneten Bevollmächtigten ihre Unterschriften unter dieses Zustzprotokoll gesetzt.

En foi de quoi, les plénipotentiaires soussignés ont apposé leurs signatures au bas du présent protocole additionnel.

In fede di che, i plenipotenziari sottoscritti hanno apposto le loro firme in calce al presente protocollo addizionale.

Ten blijke waarvan de ondergetekende gevolmachtigden hun handtekening onder dit Financieel Protocol hebben gesteld.

Bunun belgesi olarak, asagida adlari yazili tam yetkili temsilciler bu Katma Protokolün altina imzalarini atmislardir.

Geschehen zu Brüssel am dreiundzwanzigsten November neunzehnhundertsiebzig.

Fait à Bruxelles, le vingt-trois novembre mil neuf cent soixante-dix.

Fatto a Bruxelles, addinoventitré novembre millenovecentosettanta.

Gedaan te Brussel, de drieėntwintigste november negentienhonderdzeventig.

Brüksel'de, yirmi üç Kasim bin dokuz yüz yetmis gününde yapilmistir.

Pour Sa Majesté le Roi des Belges,Voor Zijne Majesteit de Koning der Belgen,

Pierre HARMEL

Für den Präsidenten der Bundesrepublik Deutschland,

Walter SCHEEL

Pour le Président de la République française,

Maurice SCHUMANN

Per il Presidente della Repubblica italiana,

Mario PEDINI

Pour Son Altesse Royale le Grand-Duc de Luxembourg,

Gaston THORN

Voor Hare Majesteit de Koningin der Nederlanden,

J.M.A.H. LUNS

In Namen des Rates der Europäischen Gemeinschaften,

Pour le Conseil des Communautés européennes,

Per il Consiglio delle Comunità europee,

Voor de Raad der Europese Gemeeschappen,

Walter SCHELL

Franco Maria MALFATTI

Türkiye Cumhurbaskani adina,

Ihsan SABRI ÇAGLAYANGÍL

ПРИЛОЖЕНИЯ

ПРИЛОЖЕНИЕ № 1

относно режима, прилаган при внос в ►M8 Европейската общност ◄ на петролни продукти от Турция

Член единствен

1. Чрез дерогация от разпоредбите на член 9 и членове 21—30 от допълнителния протокол продуктите, фигуриращи в списъка по-долу, рафинирането на които се е извършило в Турция, се допуска да бъдат внасяни в ►M8 Европейската общност ◄ без заплащане на митнически такси в рамките на тарифна квота на ►M8 Европейската общност ◄ с годишен обем от 200 000 тона:







№ от Общата митническа тарифа Наименование на стоките 27.10 Нефтени масла и масла от битуминозни минерали, различни от суровите; неупоменати, нито включени другаде препарати, съдържащи тегловно 70 % или повече нефтени масла или масла от битуминозни минерали, които масла са основен компонент на тези препарати: А. Леки масла: III. предназначени за други цели Б. Средни масла: III. предназначени за други цели В. Тежки масла: I. Газьол: в) предназначени за други цели II. Тежки горива (fuel oils): в) предназначени за други цели III. Смазочни масла и други масла: в) предназначени да бъдат смесвани съгласно условията на допълнителна бележка № 7 към глава 27 () г) предназначени за други цели 27.11 Нефтен газ и други газообразни въглеводороди: А. Пропан и бутан, предназначени за търговски цели: III. предназначени за други цели 27.12 Вазелин: А. суров: III. предназначен за други цели Б. друг 27.13 Парафин, нефтени восъци или восъци от битуминозни минерали, озокерит, лигнитен восък, торфен восък, парафинови отпадъци („gatsch, slack wax“ и др.), дори оцветени: Б. други: I. сурови: в) предназначени за други цели II. други 27.14 Нефтен битум, нефтен кокс и други отпадъци от нефтени масла или от масла от битуминозни минерали: В. други (1) Включването в тази подпозиция ще зависи от условията, които ще бъдат определени от компетентните органи.

2. ►M8 Европейската общност ◄ си запазва правото да изменя и допълва режима, определен в параграф 1:

— при приемането на обща дефиниция на понятието „произход“ за петролните продукти от трети държави и от асоциирани страни;

— при вземането на решения в рамките на общата търговска политика;

— при изработването на общата енергийна политика.

При това положение по отношение на вноса, посочен в параграф 1, ►M8 Европейската общност ◄ трябва да осигурява предимства, които са еквивалентни на предвидените в цитирания параграф.

3. В рамките на Съвета за асоцииране могат да се провеждат консултации относно взетите мерки за прилагане на параграф 2.

4. Когато ►M8 Европейската общност ◄ не е приела в срок от три години мерки по силата на параграф 2, Съветът за асоцииране ще може да преразгледа обема на предвидената в параграф 1 квота.

5. Като се имат предвид разпоредбите на параграфи 1 и 2, разпоредбите на допълнителния протокол не могат да нарушават нормативните уредби, прилагани при вноса на петролни продукти.

ПРИЛОЖЕНИЕ № 2

относно режима, прилаган при внос в ►M8 Европейската общност ◄ на някои текстилни продукти от Турция

Член 1

1. Чрез дерогация от разпоредбите на член 9 от допълнителния протокол, ►M8 Европейската общност ◄ трябва да премахне постепенно митата от Общата митническа тарифа по отношение на внесените от Турция стоки от списъка по-долу, като това се извърши в течение на период от дванадесет години, посредством четири последователни намаления от по 25 %. Тези намаления се извършват съответно към датата на влизане в сила на допълнителния протокол, четири, осем и дванадесет години след това:







№ от Общата митническа тарифа Наименование на стоките 55.05 Прежди от памук, непригодени за продажба на дребно 55.09 Други памучни тъкани 58.01 Килими с навързан или ненавързан влас, дори конфекционирани: предишна буква А. от вълна или от фини косми, с изключение на ръчно изтъканите килими

2. Въпреки това по отношение на изделията от позиции 55.05 и 55.09, които са внесени от Турция, ►M8 Европейската общност ◄ трябва да извърши, от датата на влизането в сила на допълнителния протокол, намаление със 75 % на митата от Общата митническа тарифа в рамките на годишните тарифни квоти на ►M8 Европейската общност ◄ , съответно за 300 тона от позиция 55.05 и 1 000 тона от позиция 55.09.

Член 2

Чрез дерогация от разпоредбите на членове 21—24 от допълнителния протокол ►M8 Европейската общност ◄ има право да въведе нови количествени ограничения при внос от Турция на следните изделия:







№ от Общата митническа тарифа Наименование на стоките 50.01 Пашкули от копринени буби, годни за свилоточене 50.02 Сурова коприна („греж“) (неусукана)

ПРИЛОЖЕНИЕ № 3

Списък на стоките, които влизат в предвидения в член 11 график за тарифно намаление



№ от Турската митническа тарифа Наименование на стоките 15.05 Мазнини от вълна (серей) и производни мастни вещества от тях, включително ланолин: — 90 Други: 15.09 Дегра 15.10 Мастни киселини с промишлена употреба, кисели рафинирани масла, мастни алкохоли с промишлена употреба: — 10 Мастни киселини с промишлена употреба 15.11 Глицерин, включително глицеринова вода и луга: — 10 Глицерин 17.04 Захарни изделия без какао: — 90 Други 17.05 Захар, сироп и меласа, ароматизирани или с оцветяващи добавки (включително ароматизирана захар с ванилия или ванилин), с изключение на плодовите сокове, към които е добавена захар във всякакви пропорции 18.06 Шоколад и други хранителни продукти, съдържащи какао 19.02 Продукти за хранене на деца или за диетична или кулинарна употреба, на основата на брашно, скорбяла, нишесте или малцов екстракт, дори с добавка на какао в съотношение по-малко от 50 тегловни % 21.07 Хранителни продукти неупоменати, нито включени другаде 22.08 Етилов алкохол, неденатуриран, с алкохолно съдържание 80° и повече; етилов алкохол, денатуриран, с всякакво алкохолно съдържание 24.02 Обработени тютюни; тютюневи екстракти или сокове 25.32 Стронциев карбонат (стронцианит), дори калциниран, с изключение на стронциевия оксид; минерални материали неупоменати, нито включени другаде; парчета и отломки от грънчарски продукти: ex 90 Стронциев карбонат (стронцианит), дори калциниран 27.04 Коксове и полукоксове от каменни въглища, от лигнит или от торф: — 21 Коксове и полукоксове от каменни въглища 28.06 Хлороводород (солна киселина), хлорсулфонова киселина: — 10 Хлороводород (солна киселина) 28.08 Сярна киселина; олеум: — 30 Олеум 28.15 Сулфиди на неметалните елементи, включително фосфорен трисулфид: — 20 Серовъглерод (въглероден сулфид) 28.17 Натриев хидроксид (сода каустик); калиев хидроксид (калиева основа, поташ); натриев и калиев пероксид: — 11 Натриев хидроксид, химически чист — 12 Натриев хидроксид 28.20 Алуминиев оксид и хидроксид; изкуствен корунд: — 10 Алуминиев оксид — 20 Алуминиев хидроксид 28.21 Хромови оксиди и хидроксиди 28.22 Манганови оксиди: — 10 Манганов диоксид 28.23 Железни оксиди и хидроксиди (включително багрилна пръст на базата на железен оксид, съдържаща тегловно 70 % или повече свързано желязо, изчислено като дижелезен триоксид (Fe2O3) 28.27 Оловни окиси, включително миний и оранжев миний 28.30 Хлориди и оксихлориди: — 30 Амоний (амониева сол) 28.32 Хлорати и перхлорати 28.35 Сулфиди, включително полисулфидите: — 20 Натриеви 28.37 Сулфити и тиосулфати 28.38 Сулфати и стипци; персулфати: — 31 Натриеви сулфати — 40 Алуминиеви сулфати — 71 Железни сулфати 28.40 Фосфити, хипофосфити и фосфати: — 11 Натриеви фосфати 28.42 Карбонати и перкарбонати, включително технически амониев карбонат, съдържащ амониев карбамат: — 11 Натриев бикарбонат — 12 Натриев перкарбонат — 13 Динатриев карбонат (калцинирана сода) — 14 Динатриев карбонат (на кристали) — 42 Калциев карбонат утаен 28.45 Силикати, включително технически натриеви или калиеви силикати: — 10 Натриеви — 20 Калиеви 28.47 Соли на оксиметалните киселини (хромати, перманганати, станати, и др.): — 32 Натриев хромат — 33 Калиев хромат — 34 Оловен хромат — 35 Натриев бихромат — 36 Калиев бихромат 28.54 Водороден пероксид (кислородна вода), включително в твърдо състояние 28.56 Карбиди (силициев карбид, борен карбид; метални карбиди, и др.) 29.02 Халогенопроизводни на въглеводородите: — 30 Трихлоретилен — 40 Въглероден тетрахлорид — 60 Перхлоретилен — 80 Хлорфлуорметани — 90 Други 29.03 Сулфонирани, нитрирани, нитрозирани производни на въглеводородите (с изключение на тринитробутилмета-ксилол (муск-ксилен C12H15O6N3) от позиция № 29.03.10) 29.04 Ациклени алкохоли и техните халогено-, сулфо-, нитро- или нитрозопроизводни: — 10 Пентаеритрит — 21 Чист метанол (метилов алкохол) — 22 Бутилов алкохол — 23 Пропилов и изопропилов алкохол — 24 Стеарилов и цетилов алкохол — 25 Сорбитол, манитол — 26 Пропиленгликол — 39 Други 29.09 Епоксиди, епокси-алкохоли, епокси-феноли и епокси-етери (алфа или бета); техните халогено-, сулфо-, нитро- или нитрозопроизводни: — 90 Други 29.14 Монокиселини, техните анхидриди, халогениди, пероксиди и пероксикиселини; техните халогено-, сулфо-, нитро- и нитрозопроизводни: — 21 Оцетна киселина (анхидрид) — 22 Оцетна киселина (различна от анхидрид) — 30 Олеинова киселина — 41 Мравчена киселина — 42 Натриев ацетат — 43 Алуминиев ацетат — 46 Магнезиев ацетат — 47 Бутилов ацетат — 48 Етилстеарат — 49 Други 29.15 Поликиселини, техните анхидриди, халогениди, пероксиди и пероксикиселини; техните халогено-, сулфо-, нитро- и нитрозопроизводни: — 51 Диоктилфталат — 52 Дибутилфталат — 53 Диетилфталат — 54 Диметилфталат 29.16 Киселини с алкохолна, алдехидна, кетонна и фенолна функционална група и други киселини, съдържащи прости или сложни кислородни функционални групи, техните анхидриди, халогениди, пероксиди и пероксикиселини; техните халогено-, сулфо-, нитро- и нитрозопроизводни: — 41 Лимонена киселина — 53 Калциев глюконат — 54 Калциев лактат 29.28 Диазосъединения, азосъединения или азоксисъединения 29.33 Органични живачни съединения 29.35 Хетероциклени съединения, включително нуклеиновите киселини: — 30 Фурфурал (фурфурол) — 59 Други 29.43 Химически чисти захари, с изключение на захарозата: — 10 Глюкоза — 20 Лактоза — 90 Други 30.03 Медикаменти, използвани в хуманитарната или ветеринарната медицина: б) Други: — 41 Първа категория — 42 Втора категория — 43 Трета категория 32.03 Синтетични дъбилни продукти, дори съдържащи естествени дъбилни продукти; изкуствени препарати за предварително дъбене (ензимни, панкреатинови, бактериални и др.) 32.05 Синтетични органични багрилни вещества; синтетични органични продукти от видовете, използвани като „луминофори“; продукти от типа наречен „оптически избелители“, фиксиращи се върху влакна; естествено индиго (с изключение на естественото индиго от позиция № 32.05.10, синтетични органични продукти от видовете, използвани като луминофори от позиция № 32.05.30 и продукти от типа наречен „оптически избелители“, фиксиращи се върху влакна от позиция № 32.05.40) 32.06 Оцветителни лакове 32.07 Други багрилни вещества; неорганични продукти от видовете, използвани като „луминофори“: — 22 Литопон 32.09 Лакове; готови водоразтворими бои и пигменти от типа на използваните за дообработка на кожи; други видове бои; диспергирани пигменти в маслена среда, бензин, лак или в друга среда, от видовете използвани за производство на бои; фолио за печатане чрез щамповане; бои и други багрилни вещества, представени във форми или опаковки за продажба на дребно (с изключение на готови водоразтворими пигменти от вида използван за дообработка на кожи от позиция № 32.09.22 и фолио за печатане чрез щамповане от позиция № 32.09.32) 32.13 Мастила за писане или чертане, печатарски мастила и д